rejauldu/bengali-wikipedia huggingface dataset:
পাখিফুল (বৈজ্ঞানিক নাম: Brownea Coccinea) একটি ফুল গাছ, ভেনেজুয়েলায় এ ফুল গোলাপ নামে পরিচিত। এটি সুপ্তি ফুল বলেও পরিচিত।  প্রজাতিটি গায়ানা, ভেনেজুয়েলা, ব্রাজিল এবং ত্রিনিদাদ ও টোবাগো স্থানীয়। এটি সাধারণত জায়ারে, মরিশাস ও সেশেল সহ অন্যান্য দেশে চাষ করা হয়। ছোট ও চিরহরিৎ এক বৃক্ষ। ১২ থেকে ১৫ ফুট উঁচু।দেখতে ছোটখাটো অশোক গাছের মত। জানুয়ারি-ফেব্রুয়ারি মাসে এই গাছে ফুল ফুটে।ফল দুষ্প্রাপ্য। দাবাকলমে চাষ হয়।দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ২৯,   চিত্রশালা   তথ্যসূত্র   বিষয়শ্রেণী:ব্রাজিলের উদ্ভিদ বিষয়শ্রেণী:কলম্বিয়ার উদ্ভিদ বিষয়শ্রেণী:ভেনেজুয়েলার উদ্ভিদ বিষয়শ্রেণী:গাছ বিষয়শ্রেণী:ইকুয়েডরের উদ্ভিদ
থাম্ব|ইস্পাত ইস্পাত বা পাকা লোহা হল লোহা ও কার্বনের একটি সংকর ধাতু যাতে মান ভেদে মোট ওজনের ০ .২% থেকে ২.১% কার্বন থাকে। ম্যাংগানিজ, ক্রোমিয়াম, ভ্যানাডিয়াম এবং ট্যাংস্টেন লোহার সাথে মিশিয়ে ইস্পাত তৈরী যায়। তবে কার্বনই সবচেয়ে সাশ্রয়ী উপাদান।  ইস্পাত লোহার তুলনায় দৃঢ়তর। লোহার সঙ্গে বিভিন্ন ধাতু মিশ্রণ করা হলে লোহার দৃঢ়তা বৃদ্ধিপ্রাপ্ত হয়। নিম্ন গলনাংক ও ঢালাই যোগ্যতার জন্য উচ্চ কার্বনযুক্ত সংকর ঢালাই লোহা (ইং: কাস্ট আয়রন) নামে পরিচিত।   ইতিহাস  বিভিন্ন অদক্ষ উপায়ে রেনেসাঁ যুগের অনেক আগে থেকেই ইস্পাত তৈরি শুরু হয়। কিন্তু ১৭শ শতাব্দীতে বিভিন্ন উন্নত উপায়ে ইস্পাত তৈরি শুরু হলে এর ব্যবহার বৃদ্ধি পায়। ১৯ শতকের মাঝামাঝি সময়ে বেসমার পদ্ধতিতে ইস্পাত উৎপাদন শুরু হলে এটি সস্তা ও বহুল ব্যবহৃত ধাতুতে পরিণত হয়। আরও পরে বেসিক অক্সিজেন প্রক্রিয়ায় উৎপাদনের ফলে এর মান অনেক বৃদ্ধি পায় ও দাম অনেক কমে যায়। বর্তমানে ইস্পাত পৃথিবীর অন্যতম বহুল ব্যবহৃত পদার্থ। দালান-কোঠা, মেশিন, জাহাজ, গাড়ী, তৈজসপত্র ইত্যাদির প্রধান উপাদান ইস্পাত। বর্তমানে ইস্পাতের মান বিভিন্ন আন্তর্জাতিক মানদানকারী প্রতিষ্ঠান কর্তৃক পরিমাপ করা হয়।   বৈশিষ্ট্য  অন্যান্য ধাতুর মত লোহাও ভূগর্ভে অক্সিজেন ও সালফারের সাথে যুক্ত অবস্থায় থাকে। ঢালাই লোহার গলনাংক ১৩৭০ ডিগ্রী সেলসিয়াস। ইস্পাতের ঘনত্ব মানের ওপর ভিত্তি করে প্রতি ঘনসেন্টিমিটার ৭.৭৫ থেকে ৮.০৫ গ্রাম পর্যন্ত হতে পারে।   তথ্যসূত্র     বিষয়শ্রেণী:লোহার সংকর ধাতু বিষয়শ্রেণী:কার্বনের সংকর ধাতু বিষয়শ্রেণী:ক্রোমিয়ামের সংকর ধাতু বিষয়শ্রেণী:নির্মাণ উপাদান
লিস্প () একটি প্রোগ্রামিং ভাষা পরিবারের নাম যেটি সমৃদ্ধ ইতিহাস ও বন্ধনী-বিশিষ্ট সিনট্যাক্সের জন্য পরিচিত। ১৯৫৮ সালে প্রথম তৈরি এই ভাষাটি বর্তমান বহু ব্যবহৃত উচ্চ-স্তরের ভাষাগুলির মধ্যে দ্বিতীয় প্রাচীনতম; কেবল ফোরট্রান এর চেয়ে বেশি পুরনো। ফোরট্রানের মতই লিস্পও তার অতীতের রূপের চেয়ে অনেক পাল্টেছে, এবং এর অনেকগুলি উপভাষারও সৃষ্টি হয়েছে। বর্তমানে সবচেয়ে বেশি ব্যবহৃত লিস্প উপভাষাগুলির মধ্যে আছে কমন লিস্প ও স্কিম।  মূলত কম্পিউটার প্রোগ্রামকে আলোন্‌জো চার্চের ল্যাম্‌ডা ক্যালকুলাসের উপর ভিত্তি করে ব্যবহারিক গাণিতিক নোটেশনে প্রকাশ করার জন্য লিস্প উদ্ভাবন করা হয়েছিল । এটা খুব দ্রুতই কৃত্রিম বুদ্ধিমত্তা গবেষকদের পছন্দের প্রোগ্রামিং ভাষা হয়ে উঠে। প্রথম দিককার প্রোগ্রামিং ভাষাগুলির মধ্যে একটি ছিল বলে লিস্প কম্পিউটার বিজ্ঞানের অনেক ধারণাকে প্রাথমিকভাবে এগিয়ে নিয়ে গেছে, যার মধ্যে রয়েছে ট্রি ডেটা স্ট্রাকচার, এটমিক তথ্য ব্যবস্থাপনা, ডাইনামিক টাইপিং, অবজেক্ট ওরিয়েন্টেড প্রোগ্রামিং এবং সেলফ-হোস্টিং কম্পাইলার।   ইতিহাস  জন ম্যাকার্থি ১৯৫৮ সালে এম. আই. টি তে অধ্যাপনা করা অবস্থায় লিস্প আবিষ্কার করেন।  এ সি এম কমিউনিকেশন জার্নালে তিনি এটার কাঠামো একটা প্রবন্ধ হিসাবে প্রকাশ করেন।  থাম্ব|জন ম্যাকার্থি স্টিভ রাসেল সর্বপ্রথম একটা আইবিএম ৭০৪ কম্পিউটারে লিস্প কোড চালান।  ১৯৬২ সালে টিম হার্ট এবং মাইক লেভিন লিস্প সর্বপ্রথম সম্পূর্ণ কম্পাইলার তৈরি করেন। এই কম্পাইলারে লিস্পের ক্রমবর্ধমান কম্পাইলেশন মডেল প্রবর্তন করা হয়। এখানে কম্পাইল করা এবং ইন্টারপ্রেট করা ফাংশনগুলো একত্রে সহাবস্থান করতে পারে।  তথ্যসূত্র  বিষয়শ্রেণী:ফাংশনভিত্তিক প্রোগ্রামিং ভাষা বিষয়শ্রেণী:মার্কিন উদ্ভাবন বিষয়শ্রেণী:চলমান-টাইপকৃত প্রোগ্রামিং ভাষা বিষয়শ্রেণী:প্রোগ্রামিং ভাষা
মালঞ্চ রেলওয়ে স্টেশন ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এটি মালঞ্চ, ফুলবাড়ি গ্রাম এবং আশেপাশের এলাকায় পরিষেবা প্রদান করে। মালঞ্চ স্টেশন ২০০৪ সালে নির্মিত হয়। কয়েকটি ট্রেন, যেমন গৌর এক্সপ্রেস, মালদা টাউন - বালুরঘাট প্যাসেঞ্জার ট্রেন মালঞ্চ রেলওয়ে স্টেশনে থামে।   তথ্যসূত্র   বিষয়শ্রেণী:দক্ষিণ দিনাজপুর জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:২০০৪-এ চালু রেলওয়ে স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
সংযোগ=https://en.wikipedia.org/wiki/File:Dore_Death_of_Korah,_Dathan_and_Abiram.jpg|থাম্ব|কোরাহ, দাথান ও আবিরামের মৃত্যু, গুস্তাভ ডোরে, ১৮৬৫ হিব্রু ভাষায় কোরাহ ( Qōraḥ;  Qārūn), যিৎহরের পুত্র, বাইবেলের গণনা পুস্তকে (হিব্রু বাইবেল) এবং কুরআনের চারটি পৃথক আয়াতে উল্লেখিত একজন ব্যক্তি যিনি মোশির (মুসা) বিরুদ্ধে বিদ্রোহের নেতৃত্ব দেওয়ার জন্য পরিচিত। কিছু পুরানো ইংরেজি অনুবাদে, সেইসাথে Douay–Rheims বাইবেলে, নামটি Core হিসেবে বানান করা হয়েছে এবং অনেক পূর্ব ইউরোপীয় অনুবাদে "Korak" বা "Korey" রয়েছে।https://biblia.bg/index.php?k=4&g=16&s=1&sw=%D0%9A%D0%BE%D1%80%D0%B5%D0%B9&tr_search=1  কোরাহ নামটি হিব্রু বাইবেলে অন্তত আরও একজন ব্যক্তির জন্য ব্যবহৃত হয়েছে: কোরাহ (এষৌর পুত্র)।   তথ্যসূত্র
ডান|থাম্ব|250x250পিক্সেল| ইউনাইটেড কিংডমের হুইটস্টেবলের একটি সৈকতে একটি চিহ্ন, পাঠকদের ৯৯৯ ডায়াল করার এবং জরুরি পরিস্থিতিতে কোস্টগার্ডের জন্য অনুরোধ করার পরামর্শ দিচ্ছে ৯৯৯ বেশ কয়েকটি দেশে একটি অফিসিয়াল জরুরী টেলিফোন নম্বর যা কলকারীকে জরুরী সহায়তার জন্য জরুরি পরিষেবায় যোগাযোগ করতে দেয়। সংখ্যাটি ব্যবহার করা দেশ এবং অঞ্চলগুলির মধ্যে রয়েছে বাহরাইন, বাংলাদেশ, বতসোয়ানা, এসওয়াতিনি, ঘানা, গার্নসি, হংকং, আয়ারল্যান্ড, আইল অফ ম্যান, জার্সি, কেনিয়া, ম্যাকাও, মালয়েশিয়া, মরিশাস, পোল্যান্ড, কাতার, সুদান, সৌদি আরব, সিঙ্গাপুর, ত্রিনিদাদ ও টোবাগো, সেশেলস, উগান্ডা, সংযুক্ত আরব আমিরাত, যুক্তরাজ্য এবং জিম্বাবুয়ে।   যুক্তরাজ্য  ডান|থাম্ব| ট্রেফোরে ওয়েলশ উপকূলে ৯৯৯ সমন্বিত একটি জরুরি ফোন ৯৯৯ হল যুক্তরাজ্যের অফিসিয়াল জরুরি নম্বর, তবে ইউরোপীয় ইউনিয়নের জরুরি নম্বর ১১২-তেও কলগুলি গ্রহণ করা হয়। সমস্ত কল ৯৯৯ অপারেটরদের মাধ্যমে সবসময় বিনামূল্যে জবাব দেওয়া হয়।   জরুরী সেবা  যুক্তরাজ্যে চারটি জরুরি পরিষেবা রয়েছে যা পূর্ণ-সময়ের জরুরি নিয়ন্ত্রণ কেন্দ্র (ECC) বহাল রাখে, যেখানে টেলিফোন কোম্পানি অপারেটর সহায়তা কেন্দ্রে (OAC) জরুরি অপারেটরদের দ্বারা ৯৯৯ জরুরি কল সরাসরি পাঠানো হতে পারে। এই পরিষেবাগুলি নিম্নরূপ, প্রাপ্ত কলের শতাংশের ক্রম অনুসারে তালিকাভুক্ত:   পুলিশ  অ্যাম্বুলেন্স  আগুন  এইচএম কোস্টগার্ড  অন্যান্য জরুরি পরিষেবাগুলিও ৯৯৯ সিস্টেমের মাধ্যমে পৌঁছানো যেতে পারে, তবে স্থায়ী জরুরি নিয়ন্ত্রণ কেন্দ্রগুলি বহাল রাখে না। এই সমস্ত জরুরী পরিষেবাগুলি উপরে তালিকাভুক্ত চারটি প্রধান পরিষেবার একটি ECC-এর মাধ্যমে তলব করা হয়েছে:   লাইফবোট   পাহাড় উদ্ধার   গুহা উদ্ধার   খনি উদ্ধার  বোমা নিষ্ক্রিয়করণ ( এইচএম সশস্ত্র বাহিনী দ্বারা সরবরাহিত)   বাংলাদেশ  বাংলাদেশে, ৯৯৯ হল জাতীয় জরুরি নম্বর। এটি আনুষ্ঠানিকভাবে ২০১৭ সালের ১২ ডিসেম্বর চালু হয়। এই নম্বরটি টোল ফ্রি। এই নম্বরে কল করা কলারকে একজন অপারেটরের সাথে সংযুক্ত করে, যিনি ফোনকারীকে পুলিশ, অ্যাম্বুলেন্স বা ফায়ার সার্ভিসের সাথে সংযুক্ত করেন।   বাংলাদেশ পুলিশ দ্বারা পরিচালিত একটি জাতীয় জরুরি হেল্প ডেস্কের অধীনে পরিষেবাগুলি প্রদান করা হয়, যা ৬০.৫০ কোটি টাকা ব্যয়ে স্থাপন করা হয়েছে।  যদিও 'ন্যাশনাল ইমার্জেন্সি সার্ভিস ৯৯৯' বাংলাদেশ পুলিশ দ্বারা পরিচালিত হয়, ফায়ার সার্ভিস এবং সিভিল ডিফেন্সের কর্মীরা এবং স্বাস্থ্য অধিদপ্তরের অ্যাম্বুলেন্স সার্ভিস প্রদানকারীরাও যথাযথ পরিষেবা নিশ্চিত করার জন্য পুলিশের সাথে ২৪/৭ ঘনিষ্ঠভাবে কাজ করে।  অতীতে, ১০০ ডায়াল করলে বাংলাদেশ পুলিশ, ১০১ র‍্যাপিড অ্যাকশন ব্যাটালিয়ন, ১০২ ফায়ার সার্ভিস, ১০৩ অ্যাম্বুলেন্স পরিষেবা এবং ১০৪ নম্বরে প্রধানমন্ত্রীর কার্যালয়ের অধীনে একসেস টু ইনফরমেশন প্রোগ্রামের সাথে সংযোগ স্থাপন করা হতো।    তথ্যসূত্র   বিষয়শ্রেণী:জরুরী টেলিফোন নম্বর
অভিনয় চন্দ্র সাহা একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, দি মিলেনিয়াম ইউনিভার্সিটির উপাচার্য।   কর্মজীবন  অভিনয় চন্দ্র সাহা রাজশাহী বিশ্ববিদ্যালয়ের হিসাববিজ্ঞান ও তথ্য ব্যবস্থা বিভাগে অধ্যাপনা করেছেন। তিনি বিশ্ববিদ্যালয়টির ব্যবসায় প্রশাসন ইনস্টিটিউটের (আইবিএ) পরিচালক ছিলেন। ২০১৬ থেকে ২০২০ সাল পর্যন্ত তিনি ঢাকায় অবস্থিত বেসরকারি বিশ্ববিদ্যালয়, দি মিলেনিয়াম ইউনিভার্সিটির বিশ্ববিদ্যালয়ের উপাচার্যের দায়িত্ব পালন করেন। ২০২২ সালে তিনি পরবর্তী চার বছরের জন্য একই বিশ্ববিদ্যালয়ের উপাচার্য হিসেবে নিযুক্ত হন।   আরও দেখুন   রাজশাহী বিশ্ববিদ্যালয়  দি মিলেনিয়াম ইউনিভার্সিটি   তথ্যসূত্র   বিষয়শ্রেণী:বাংলাদেশী শিক্ষাবিদ বিষয়শ্রেণী:রাজশাহী বিশ্ববিদ্যালয়ের শিক্ষক
চিৎলা ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ৫৩.০৩ কিমি২ (২০.৪৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৬১৩ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৬টি।  গ্রামসমূহ  নওদা হাপানিয়া  হাপানিয়া  রুইথনপুর  চিৎলা  আইন্দিপুর  কয়রাডাঙ্গা  ভালাইপুর  গোকুলখালী  গোপীনগর  কুলপালা  কুলচারা  তথ্যসূত্র  বিষয়শ্রেণী:আলমডাঙ্গা উপজেলার ইউনিয়ন
কেফালোনিয়া-ইথাকা ফুটবল ক্লাব অ্যাসোসিয়েশন (, ; এছাড়াও সংক্ষেপে কেআইএফসিএ নামে পরিচিত) হচ্ছে গ্রিসের কেফালোনিয়া এবং ইথাকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে আখাইয়া ফুটবল ক্লাব অ্যাসোসিয়েশন হতে আলাদা হওয়ার মাধ্যমে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের আর্গোস্তোলিতে অবস্থিত।  এই সংস্থাটি আঞ্চলিক লীগ এবং আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে কেফালোনিয়া-ইথাকা ফুটবল ক্লাব অ্যাসোসিয়েশনের সভাপতির দায়িত্ব পালন করছেন থেমিস্তোকলিস ভালসামিস।  তথ্যসূত্র  বহিঃসংযোগ     বিষয়শ্রেণী:কেফালোনিয়া-ইথাকা ফুটবল ক্লাব অ্যাসোসিয়েশন বিষয়শ্রেণী:১৯৮০-এ গ্রিসে প্রতিষ্ঠিত বিষয়শ্রেণী:১৯৮০-এ প্রতিষ্ঠিত ক্রীড়া সংস্থা বিষয়শ্রেণী:গ্রিসের ক্রীড়া নিয়ন্ত্রণ সংস্থা বিষয়শ্রেণী:গ্রিসের ফুটবল পরিচালনা পরিষদ
গোরকঘাটা বাংলাদেশের কক্সবাজার জেলার অন্তর্গত মহেশখালী উপজেলার একটি সাবেক ইউনিয়ন।   আয়তন  গোরকঘাটা ইউনিয়নের আয়তন ছিল ৭২৫ একর (২.৯৪ বর্গ কিলোমিটার)।   ইতিহাস  গোরকঘাটা ইউনিয়ন ছিল মহেশখালী উপজেলার আওতাধীন ৮নং ইউনিয়ন পরিষদ। এ ইউনিয়নের সম্পূর্ণ অংশজুড়ে মহেশখালী পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।   আরও দেখুন   মহেশখালী পৌরসভা  মহেশখালী উপজেলা   তথ্যসূত্র    বহিঃসংযোগ   বিষয়শ্রেণী:মহেশখালী উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
হযরত আলী (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। "তোমাদের এ ঋণ শোধ হবে না", দৈনিক প্রথম আলো, তারিখ: ০৪-০৫-২০১১   জন্ম ও শিক্ষাজীবন  হযরত আলী'র জন্ম মুন্সীগঞ্জ জেলার  গজারিয়া উপজেলার বাউশিয়া ইউনিয়নের বাউশিয়া গ্রামে। তার বাবার নাম নজরুল ইসলাম এবং মায়ের নাম হাসেবান বিবি। তার স্ত্রীর নাম বেগম নূরজাহান। এ দম্পতির চার ছেলে।    কর্মজীবন  হযরত আলী ১৯৭১ সালে পাকিস্তানি সেনাবাহিনীর প্রথম ইস্ট বেঙ্গল রেজিমেন্টে কর্মরত ছিলেন। সে সময়ে এই রেজিমেন্টের অবস্থান ছিল যশোর সেনানিবাসে। ৩০ মার্চ পাকিস্তানি সেনাবাহিনীর ২৫ বালুচ এবং ২২ এফএফ রেজিমেন্ট তাদের আক্রমণ করে। তখন তারা প্রতিরোধের চেষ্টা করে ব্যর্থ হন। তারা সেনানিবাস থেকে বেরিয়ে চৌগাছায় সমবেত হন। এরপর ক্যাপ্টেন হাফিজের নেতৃত্বে  মুক্তিযুদ্ধে যোগ দেন।   মুক্তিযুদ্ধে ভূমিকা  হযরত আলী  লালমনিরহাট জেলার পাটগ্রাম,  জামালপুর জেলার বকশিগঞ্জ উপজেলার কামালপুরসহ আরও কয়েকটি স্থানে যুদ্ধ করেছেন। তিনি মূলত মেশিনগান চালাতেন। মুক্তিযুদ্ধের অন্যতম এক ঘটনা সিলেট জেলার কানাইঘাটের যুদ্ধ। জৈন্তাপুর-জকিগঞ্জ সংযোগ সড়কে সুরমা নদীর তীরেএ উপজেলা সদরের অবস্থান। সীমান্তের নিকটবর্তী হওয়ায় মুক্তিবাহিনী ও পাকিস্তানি বাহিনী উভয়ের কাছেই কানাইঘাট ছিল সামরিক দিক থেকে গুরুত্বপূর্ণ।এ যুদ্ধে হযরত আলী অংশ নেন। তিনি প্রথম ইস্ট বেঙ্গল রেজিমেন্টের সৈনিক ছিলেন। ১৯৭১ সালের ২২ নভেম্বর থেকে ৪ ডিসেম্বর পর্যন্ত কানাইঘাটে যুদ্ধ হয়। এখানে ছিল পাকিস্তানি বাহিনীর ৩১ পাঞ্জাব রেজিমেন্টের আলফা কোম্পানি, পাকিস্তানি স্কাউটস দলের এক প্লাটুন মিলিশিয়া এবং তাদের সহযোগী বেশ কিছু রাজাকার। ২২ নভেম্বর জেড ফোর্সের অধীন প্রথম ইস্ট বেঙ্গল রেজিমেন্ট ও গণবাহিনীর মুক্তিযোদ্ধাদের সমন্বয়ে গড়া মুক্তিবাহিনী কানাইঘাট-সংলগ্ন গৌরীপুরে পৌঁছে। তখন পাকিস্তানি বাহিনী তাদের ডিফেন্স ছেড়ে এগিয়ে এসে মুক্তিযোদ্ধাদের ঘেরাও করে। এরপর তুমুল যুদ্ধ শুরু হয়। কয়েক দিন ধরে এখানে যুদ্ধ চলে। পাকিস্তানি বাহিনী প্রচণ্ড প্রতিরোধ করেও শেষ পর্যন্ত পরাজিত হয়। কানাইঘাটের যুদ্ধে হযরত আলী যথেষ্ট সাহস, দক্ষতা ও রণকৌশল প্রদর্শন করেন। এই যুদ্ধে মুক্তিবাহিনীর পক্ষে ১১ জন শহীদ এবং হযরত আলীসহ ২০ জন আহত হন। অন্যদিকে পাকিস্তানিদের পক্ষে ৫০ জন নিহত, ২০ জন আহত এবং ২৫ জন আত্মসমর্পণ করে। কানাইঘাট মুক্ত হওয়ায় মিত্রবাহিনীর সিলেটের দিকে চূড়ান্ত অভিযান পরিচালনা করা সহজ হয়।    পুরস্কার ও সম্মাননা   বীর প্রতীক   তথ্যসূত্র    পাদটীকা   এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।   বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মুন্সীগঞ্জ জেলার ব্যক্তি
চিতোড্ডা মসজিদ বাংলাদেশের কুমিল্লা জেলার বরুড়া উপজেলায় অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।  বিবরণ মসজিদটি ৩টি গম্বুজসহ উচ্চ কাঠামোর ওপর আয়াতাকার ভাবে নির্মাণ করা হয়েছে। প্রাপ্ত শিলালিপি অনুযায়ী মোহাম্মদ জামাল নামক ব্যক্তি ১৭৭৪ সালে মসজিদটি নির্মাণ করেন।  আরও দেখুন   বাংলাদেশের মসজিদের তালিকা   চট্টগ্রাম বিভাগের মসজিদের তালিকা  তথ্যসূত্র  বিষয়শ্রেণী:কুমিল্লা জেলার মসজিদ বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:কুমিল্লা জেলার প্রত্নতাত্ত্বিক স্থাপনা বিষয়শ্রেণী:বরুড়া উপজেলা
রবার্ট ক্রিস্টোফার হেইন্স (; জন্ম: ২ নভেম্বর, ১৯৬৪) জ্যামাইকার কিংস্টনে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার।</small> ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯১ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ লেগ ব্রেক বোলিং করতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করেছেন রবার্ট হেইন্স।   খেলোয়াড়ী জীবন  ১৯৮১-৮২ মৌসুম থেকে ১৯৯৪-৯৫ মৌসুম পর্যন্ত রবার্ট হেইন্সের প্রথম-শ্রেণীর খেলোয়াড়ী জীবন চলমান ছিল। জ্যামাইকার কার্যকরী লেগ স্পিনার হিসেবে রবার্ট হেইন্সের সুনাম রয়েছে। ঘরোয়া ক্রিকেটে দূর্দান্ত খেলেছিলেন। তবে, অংশগ্রহণকৃত আটটি ওডিআইয়ে তেমন কোন দর্শনীয় ক্রীড়াশৈলী প্রদর্শন করতে পারেননি।  সমগ্র খেলোয়াড়ী জীবনে আটটিমাত্র ওডিআই খেলার সুযোগ পেয়েছিলেন তিনি। কোন টেস্টে অংশগ্রহণের সুযোগ পাননি। ১৭ অক্টোবর, ১৯৮৯ তারিখে শারজায় পাকিস্তানের বিপক্ষে একদিনের আন্তর্জাতিকে অভিষেক পর্ব সম্পন্ন হয় রবার্ট হেইন্সের। ১৮ ডিসেম্বর, ১৯৯১ সিডনিতে তারিখে স্বাগতিক অস্ট্রেলিয়ার বিপক্ষে সর্বশেষ ওডিআইয়ে অংশ নেন।   অবসর  ক্রিকেট খেলা থেকে অবসর গ্রহণের পর ১৯৯৯ থেকে ২০০৬ সময়কালে জ্যামাইকার কোচের দায়িত্বে ছিলেন। ২০০৪-০৫ মৌসুমে দলটিকে ক্যারিব বিয়ার কাপে সুন্দরভাবে পরিচালনা করেন। কিন্তু, পরবর্তী মৌসুমে দলটি পয়েন্ট তালিকার নিচেরদিকে অবস্থান করলে দায়িত্বভার পরিত্যাগ করতে হয়। এরপর জুলাই, ২০০৮ সালে জাতীয় দল নির্বাচকমণ্ডলীতে ক্লাইড বাটসের নেতৃত্বে সদস্যরূপে মনোনীত হন।   তথ্যসূত্র    আরও দেখুন   ডেসমন্ড হেইন্স  কিথ আর্থারটন  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার বিষয়শ্রেণী:ওয়েস্ট ইন্ডিজ ক্রিকেট দল নির্বাচক বিষয়শ্রেণী:কিংস্টনের ক্রীড়াবিদ
এডি'স বার চীনের সাংহাইয়ের একটি প্রাক্তন সমকামী বার। ১৯৯৫ সালে ওয়েইহাই লুতে এই পানশালাটি খোলা হয়েছিল এবং ২০০২ সালে এটি হুয়াইহাই লুতে স্থানান্তরিত হয়। ২০১৬ সাল অবধি সেই সমকামী পানশালাটি খোলা ছিল।  এডি'স ছিল সাংহাইয়ের  প্রথম উন্মুক্ত এলজিবিটিকিউ সম্প্রদায়ের পানশালা যা কোনরকম গোপনতা ছাড়াই পরিচালিত হত।  লোনলি প্ল্যানেটের বর্ণনা অনুসারে এটি ছিল সাংহাইয়ের অন্যতম সমকামী পানশালা যেখানে এলজিবিটিকিউ সম্প্রদায়ের জন্য বন্ধুত্বপূর্ণ পরিবেশ বজায় থাকত। পানশালায় সুদৃশ্য বসার জায়গার ব্যাবস্থা ছিল এবং নিজস্ব মুহুর্ত কাটানোর জন্য বিশেষ স্থান ছিল। এটি স্থানীয় এবং প্রবাসী উভয় এলজিবিটিকিউ সমুদায়ের কাছে আকর্ষণীয় স্থান ছিল, তবে বেশিরভাগ ক্ষেত্রে এই পানশালায় মেয়েদের চেয়ে ছেলেরাই বেশি যাতায়ত করত।    ইতিহাস  ১৯৯৫ সালে, বারটি জিংগুও সড়কের একটি অস্থায়ী স্থানে এই পানশালা খোলা হয়েছিল। পানশালার এলজিবিটিকিউ+ প্রকৃতি গোপন রাখার জন্য আমন্ত্রিতদের মধ্যে সীমিত সংখ্যাক মহিলা ছাড়া, বেশিরভাগই পুরুষ ছিলেন।   পানশালাটি খোলার পর বিভিন্ন কারণবশত ছয়বার এর অবস্থান পরিবর্তন করতে হয়েছে। কেউই সমকামী পানশালার কাছে থাকা পছন্দ করতেন না। ১৯৯৭ সালে, চীনা সরকার সমকামী কার্যকলাপকে  গোপন করার প্রচেষ্টা করে। ২০০১ সালে, চাইনিজ সোসাইটি অফ সাইকিয়াট্রিক -এর পক্ষ থেকে মানসিক রোগের তালিকা থেকে সমকামিতাকে বাদ দেওয়া হয়েছিল। এর ফলে সমকামী পানশালার গ্রহণযোগ্যতা কিছুটা  হলেও বেড়েছিল।  ২০০৪ সালে, এডি'স হুয়াইহাই মিডল রোডে পানশালার জন্য স্থায়ী অবস্থান নির্দিষ্ট হয়। পানশালার জন্য জায়গা দিতে বাড়িওয়ালা বিশেষ আপত্তি করেনি।   ২০১৬ সালে, এডি'স বার চিরতরে বন্ধ হয়ে যায়।   অভ্যর্থনা  ২০১০ সালে, সিএনএন -এর রবার্ট শ্র্যাডার বর্ণনা করেছিলেন যে সাংহাইয়ের সবচেয়ে জমজমাট স্থানগুলির মধ্যে একটি ছিল এই পানশালা।  ২০১১ সালে, টাইম আউট সাংহাই -এর পক্ষ থেকে এডি'স বারকে সাংহাইয়ের সমকামী সম্প্রদায়ের সবচেয়ে জনপ্রিয় গন্তব্য এবং শহরের সবচেয়ে পুরোনো সমকামী পানশালা হিসাবে অভিহিত করা হয়।    তথ্যসূত্র   বিষয়শ্রেণী:১৯৯৫-এ প্রতিষ্ঠিত রেস্তোরাঁ বিষয়শ্রেণী:বিলুপ্ত এলজিবিটিকিউ পানীয় প্রতিষ্ঠান বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
এ.এম. রিয়াছাত আলী বিশ্বাস (১৯ জানুয়ারি ১৯৩২ - ১০ মার্চ ২০১৬) ছিলেন একজন বাংলাদেশী রাজনীতিবিদ এবং পঞ্চম ও অষ্টম জাতীয় সংসদের সদস্য। তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন।   প্রারম্ভিক জীবন  রিয়াছাত আলী ১৯৩২ সালের ১৯ জানুয়ারি মঙ্গলবার সাতক্ষীরা জেলার আশাশুনি উপজেলার প্রতাপনগর ইউনিয়নের কুড়িকাহুনিয়া গ্রামে জন্মগ্ৰহণ করেন। তার পিতার নাম মোহাম্মদ জনাব আলী বিশ্বাস এবং মাতার নাম রাহিলা খাতুন। নিজ গ্রামে প্রাথমিক শিক্ষা শেষ করে রিয়াছাত পাতাখালী মাদরাসা থেকে ১৯৪৬ সালে অষ্টম ও ১৯৪৮ সালে দাখিল পাস করেন। বাগেরহাটের সোনাতুনিয়া ফাজিল মাদরাসা থেকে আলিম এবং ফাজিল শেষ করেন। পিরোজপুরের নেছারাবাদের সারসিনা দারুসুন্নাত কামিল মাদরাসা থেকে ১৯৫৪ সালে হাদিসের ওপর কামিল ডিগ্ৰি অর্জন করেন।   অধ্যাপনা  রিয়াছাত আলী প্রতাপনগর এবিএস ফাজিল মাদরাসার প্রতিষ্ঠাতা অধ্যক্ষ (১৯৫৮-১৯৬৪) হিসাবে তার কর্ম জীবন শুরু করেন। এরপর ঘুগরাকাটি ফাজিল মাদরাসার প্রিন্সিপাল (১৯৬৫-১৯৬৮) এবং ইউনাইটেড একাডেমী প্রতাপনগর হাইস্কুলের ইংরেজি শিক্ষক (১৯৬৮-১৯৭১) ও ঘুগরাকাটি ফাজিল মাদরাসার অধ্যক্ষ (১৯৭৩-১৯৭৭) হিসাবে দায়িত্ব পালন শেষে আবার প্রতাপনগর এবিএস ফাজিল মাদরাসার অধ্যক্ষ হিসাবে দায়িত্ব পালন করেন (১৯৭৭-১৯৯৩)।   রাজনৈতিক জীবন  রিয়াছাত আলী ১৯৫৮ ও ১৯৬৩ সালে প্রতাপনগর ইউনিয়ন পরিষদের সদস্য এবং ১৯৭৭ থেকে ১৯৮৩ সাল পর্যন্ত ইউনিয়নের চেয়ারম্যান হিসাবে দায়িত্ব পালন করেন। এ সময় তিনি রাষ্ট্রীয় স্বর্ণ পদক লাভ করেন। তিনি বাংলাদেশ জামায়াতে ইসলামীর শূরা সদস্য (সর্বোচ্চ নীতিনির্ধারণী কমিটি) ছিলেন।  তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা জেলার আশাশুনি উপজেলা, দেবহাটা উপজেলা, চাম্পাফুল ইউনিয়ন, ভাড়াশিমলা ইউনিয়ন, তারালী ইউনিয়ন, নলতা ইউনিয়ন নিয়ে গঠিত সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি আওয়ামী লীগের প্রার্থী আ. ফ. ম. রুহুল হকের কাছে পরাজিত হন। প্রথমবার নির্বাচিত হওয়ার পর তিনি বস্ত্র মন্ত্রণালয় সংশ্লিষ্ট সংসদীয় স্থায়ী কমিটি ও দ্বিতীয়বার নির্বাচিত হওয়ার পর অর্থ ও স্বরাষ্ট্র মন্ত্রণালয় সংশ্লিষ্ট সংসদীয় স্থায়ী কমিটির সদস্য হিসেবে দায়িত্ব পালন করেন। এসময় তিনি এলিট ফোর্স র‌্যাব গঠনের অন্যতম প্রস্তাবক ছিলেন।   মৃত্যু  ২০১৬ সালের ১০ মার্চ বৃহস্পতিবার বেলা ১০টা ৫৮ মিনিটে ৮৪ বছর বয়সে মৃত্যুবরণ করেন।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:২০১৬-এ মৃত্যু বিষয়শ্রেণী:খুলনা বিভাগের ইসলামি ব্যক্তিত্ব বিষয়শ্রেণী:ছারছিনা দারুসসুন্নাত কামিল মাদ্রাসার প্রাক্তন শিক্ষার্থী বিষয়শ্রেণী:সাতক্ষীরা জেলার ব্যক্তি
কৃষ্ণচন্দ্র মজুমদার (৩১ মে,১৮৩৪ - ১৩ জানুয়ারি,১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন। কবির স্মৃতির উদ্দেশ্যে দিঘলিয়া উপজেলার সেনহাটি গ্রামে ১৯১৪ সালে কবি কৃষ্ণ চন্দ্র ইনস্টিটিউট প্রতিষ্ঠা করা হয়েছে।   জন্ম ও পারিবারিক পরিচিতি  কৃষ্ণচন্দ্র মজুমদার অধুনা বাংলাদেশের খুলনা জেলার দিঘলিয়া উপজেলার সেনহাটিতে জন্ম গ্রহণ করেন। তার পিতার নাম মাণিক্যচন্দ্র মজুমদার। পিতৃহীন হয়ে ঢাকায় অপরের আশ্রয়ে প্রতাপাদিত্যের হন এবং ফরাসি ভাষা শিক্ষা করেন। কৃষ্ণচন্দ্র ১৮৫৪ সালে বরিশালের কীর্তিপাশা বাংলা বিদ্যালয়ের প্রধান পন্ডিতপদে যোগদানের মাধ্যমে কর্মজীবন শুরু করেন। পরে তিনি ঢাকার নর্মাল স্কুলে যোগদান করেন, কিন্তু কর্তৃপক্ষের সঙ্গে মতবিরোধ হওয়ায় চাকরি ছেড়ে তিনি মডেল স্কুলে (১৮৬০) যোগ দেন। এভাবে তিনি বিভিন্ন স্কুলে দীর্ঘ উনিশ বছর শিক্ষকতা করেন। সবশেষে যশোর জেলা স্কুলে প্রধান পণ্ডিতের কাজ করে অবসর নেন। শেষ জীবনে কৃষ্ণচন্দ্র সেনহাটিতে বসবাস করেন এবং বিভিন্ন সঙ্গীত রচনা করে অবসর জীবন কাটান। ১৯০৭ সালের ১৩ জানুয়ারি তার মৃত্যু হয়।  রচনাবলী তার প্রথম ও শ্রেষ্ঠ গ্রন্থ "সদ্ভাব শতক" (ঢাকা, ১৮৬১)| এই বইটির অধিকাংশ কবিতা নীতিমূলক, যা সুফী এবং হাফিজের ফার্সি কবিতার অনুসরণে রচিত।  ছেলেবেলা তার ছদ্মনাম ছিল রামচন্দ্র দাস, সংক্ষেপে রাম। তাই পরিণত বয়সে তিনি রামের ইতিবৃত্ত (১৮৬৮) নামে একটি আত্মচরিত রচনা করেন। মহাভারতের ‘বাসব-নহুষ-সংবাদ’ অবলম্বনে রচিত তার আরেকটি গ্রন্থ হলো মোহভোগ (১৮৭১)। কৈবল্যতত্ত্ব (১৮৮৩) নামে তিনি একটি দর্শনবিষয়ক গ্রন্থ লেখেন। নাটক রাবণবধ মৃত্যুর পরে প্রকাশিত হয়। তার অপ্রকাশিত গ্রন্থের সংখ্যা পনেরো। তার রচনা প্রসাদগুণসম্পন্ন এবং তার কবিতার অনেক পঙ্‌ক্তি প্রবাদবাক্যস্বরূপ, যেমন: ‘চিরসুখী জন ভ্রমে কি কখন ব্যথিত বেদন বুঝিতে পারে’ ইত্যাদি। এ পঙ্‌ক্তিধারী কবিতাটি এক সময় স্কুলপাঠ্য বইয়ের অন্তর্ভুক্ত ছিল।  সম্পাদিত পত্রিকা ১৮৬০ সালে মাসিক মনোরঞ্জিকা ও  কবিতাকুসুমাবলী নামক পত্রিকার সম্পাদক নিযুক্ত হন। ১৮৬১ সালে  ঢাকা প্রকাশ প্রকাশিত হলে তিনি তার সম্পাদকের দায়িত্ব গ্রহণ করেন। এর মালিকের সঙ্গে মতানৈক্য হলে তিনি পদত্যাগ করেন এবং ১৮৬৫ সালে বিজ্ঞাপনী নামক পত্রিকার সম্পাদক হন। দেড় বছর পর তিনি আবার ঢাকা প্রকাশ পত্রিকার সম্পাদক পদে প্রত্যাবর্তন করেন। অসুস্থতার কারণে সাংবাদিকতা ছেড়ে তিনি কিছুদিন শিক্ষকতা করেন।  ১৮৮৬ সালে  যশোর থেকে তিনি সংস্কৃত ও বাংলা ভাষায় দ্বৈভাষিকী নামে একটি পত্রিকা সম্পাদনা ও প্রকাশ করেন। কবিতাকুসুমাবলী ছিল পদ্যবহুল মাসিক পত্রিকা। তার সদ্ভাবশতক কাব্যের অধিকাংশ কবিতাই এ পত্রিকায় প্রকাশিত হয়।   তথ্যসূত্র   বিষয়শ্রেণী:১৮৩৪-এ জন্ম বিষয়শ্রেণী:১৯০৭-এ মৃত্যু বিষয়শ্রেণী:বাঙালি কবি বিষয়শ্রেণী:খুলনা বিভাগের ব্যক্তি বিষয়শ্রেণী:১৯শ শতাব্দীর বাঙালি কবি বিষয়শ্রেণী:বাঙালি পুরুষ কবি বিষয়শ্রেণী:বাঙালি লেখক বিষয়শ্রেণী:খুলনা জেলার ব্যক্তি বিষয়শ্রেণী:১৯শ শতাব্দীর ভারতীয় লেখক বিষয়শ্রেণী:ব্রিটিশ ভারতের সাংবাদিক
রেডিসন ব্লু চট্টগ্রাম (রেডিসন ব্লু চিটাগাং বে ভিউ নামেও পরিচিত) বন্দর নগরী চট্টগ্রামের অন্যতম পাঁচ তারকা হোটেল। এটি রেডিসন ব্লু ব্র্যান্ডের একটি হোটেল, যে ব্র্যান্ডটির মালিক রেডিসন হোটেল গ্রুপ। এটি চট্টগ্রামের প্রথম এবং বাংলাদেশের দ্বিতীয় পাঁচতারা হোটেল।  ইতিহাস থাম্ব|বাম|২০১৪ সালে রেডিসন ব্লুর আন্তরীক্ষ দৃশ্য ২০১৫ সালের ১৪ এপ্রিল, বাংলা নববর্ষের দিন এর আনুষ্ঠানিক উদ্বোধন হয়। হোটেলটি তৈরি করতে সময় লেগেছে সাড়ে তিন বছর। রেডিসন হোটেল গ্রুপ (পূর্বে কার্লসন রেজিডর হোটেল গ্রুপ হিসাবে পরিচিত) এর সাথে অংশীদারিত্বের মাধ্যমে সেনা হোটেল ডেভেলপমেন্ট লিমিটেড এটি নির্মাণ করে। প্রধানমন্ত্রী শেখ হাসিনা মার্চে হোটেলটির উদ্বোধন করেন।  সুবিধা সর্বমোট ৪.১৮ একর স্থানে এই হোটেল নির্মাণ করা হয়েছে। এখানে ২১০০ বর্গ মিটারের একটি বলরুম রয়েছে যা অফিসিয়াল সভাসহ অন্যান্য কাজে ব্যবহৃত হয়। পাশাপাশি এতে একটি মেজবান হল রয়েছে। এতে ২৪১ টি কক্ষের পাশাপাশি ১৩টি জুনিয়র স্যুট ও ৪টি এক্সক্লুসিভ স্যুট রয়েছে।  অন্যান্য সুবিধা  সুইমিংপুল  ড্রিনক বার  রেস্তোরা  তথ্যসূত্র  বহিঃসংযোগ  বিষয়শ্রেণী:রেডিসন ব্লু বিষয়শ্রেণী:২০১৫-এ প্রতিষ্ঠিত হোটেল বিষয়শ্রেণী:চট্টগ্রামের হোটেল বিষয়শ্রেণী:চট্টগ্রামের গগনচুম্বী অট্টালিকা
বেটি ম্যাকডোওয়াল (১৯২৪ - ১৯৯৩) ছিলেন একজন অস্ট্রেলীয় মঞ্চ, চলচ্চিত্র এবং টেলিভিশন অভিনেত্রী।  তিনি ১৯২৪ সালে নিউ সাউথ ওয়েলসের সিডনিতে জন্মগ্রহণ করেন।  তার টেলিভিশন উপস্থিতির মধ্যে রয়েছে জেড-কারস, দ্য সেন্ট এবং দ্য প্রিজনারের পর্বগুলিতে।    তথ্যসূত্র    বহিঃসংযোগ      বিষয়শ্রেণী:১৯২৪-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:অস্ট্রেলীয় টেলিভিশন অভিনেত্রী বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় মঞ্চ অভিনেত্রী বিষয়শ্রেণী:সিডনির অভিনেত্রী বিষয়শ্রেণী:২০শ শতাব্দীর অস্ট্রেলীয় অভিনেত্রী